ഓട്ടോ ഡ്രൈവര്മാര്ക്കൊപ്പം ചായ കുടിച്ച് രാഹുല് ഗാന്ധി വണ്ടൂര് മലപ്പുറം: മലയോര മേഖലയിലെത്തിയ രാഹുല് ഗാന്ധി എം.പി ചായ കുടിക്കാന് കയറിയത് വണ്ടൂരിലെ അത്താസ് റസ്റ്റാറന്റില്. ഓട്ടോ ഡ്രൈവര്മാര്ക്കും നേതാക്കള്ക്കുമൊപ്പമിരുന്നാണ് ചായയും ഈത്തപ്പഴവും കഴിച്ചത്. ഓട്ടോ ഡ്രൈവര്മാരുടെ വിശേഷങ്ങളും ജീവിതാവസ്ഥയും മറ്റും അദ്ദേഹം ചോദിച്ചറിഞ്ഞു.കാളികാവ് അടക്കാക്കുണ്ട് ഹിമ ഡയാലിസിസ് സെന്റര് ഉദ്ഘാടനം കഴിഞ്ഞ് മടങ്ങുന്നതിനിടെ ബുധനാഴ്ച ഉച്ചക്ക് 1.30ഓടെയാണ് കാളികാവ് റോഡിലെ റസ്റ്റാറന്റില് എത്തിയത്. പ്രതിപക്ഷ നേതാവ് വി.ഡി. സതീശന്, കെ.സി. വേണുഗോപാല് എം.പി, എ.പി. അനില്കുമാര് എം.എല്.എ, ജില്ല പഞ്ചായത്ത് അംഗം കെ.ടി. അജ്മല് തുടങ്ങിയവര് ഒപ്പമുണ്ടായിരുന്നു. റസ്റ്റാറന്റ് ഉടമ കെ.എഫ്.സി സുബൈറിനോട് വിശേഷങ്ങള് ചോദിക്കാനും രാഹുല് മറന്നില്ല.